ხოტებორჟი

ხოტებორჟი () — ქალაქი ჩეხეთის რესპუბლიკის ვისოჩინის მხარეში,  ჰავლიჩკუვ-ბროდის რაიონში მდებარეობს. ქალაქის ისტორიული ცენტრი კარგად არის შემონახული და ჩეხეთის კულტურული ძეგლის სტატუსი აქვს.

ხოტებორჟი ცხრა ადმინისტრაციული ერთეულისგან შედგება. მის გარდა ერთ მუნიციპალიტეტში ერთიანდებიან: ბილეკი, დობკოვი, კლოუზოვი, პოჩატკი,პრჟიემკი, რანკოვი, სვინი და სტრჟიჟოვი.

გეოგრაფია
ხოტებორჟი ქალაქ ჰავლიჩკუვ-ბროდიდან ჩრდილო-აღმოსავლეთით, დაახლოებით 14 კილომეტრში მდებარეობს. ქალაქის ტერიტორია ზემო საზავას ბორცვებზეა გაშენებული.მუნიციპალიტეტის ტერიტორიაზე მდებარე ყველაზე მაღალი წერტილია ფიედლერუვის გორა, რომლის სიმაღლე 615 მეტრია ზღვის დონიდან. ხოტებორჟის აღმოსავლეთ ნაწილში მიედინება მდინარე დოუბრავა. მუნიციპალიტეტის ტერიტორიაზე რამდენიმე სათევზაო ტბორია დაგუბებული.
მინი|ციხესიმაგრე
ისტორია
ისტორიულ წყაროებში ხოტებორჟი პირველად 1265 წელს არის მოხსენიებული. ახლომდებარე ტერიტორიაზე ვერცხლის მაღაროების არსებობის გამო, სოფელი მეფე იოჰან ბოჰემიელმა შეიძინა. 1331 წელს მან ის ქალაქად გამოაცხადა. ხოტებორჟი სამეფო ქალაქი იყო XV საუკუნის ბოლომდე, მანამდე სანამ ის ლიპელმა დიდგვაროვნებმა არ შეიძინეს.

XVII და XVIII საუკუნეებში ქალაქის მფლობელები ხშირად იცვლებოდნენ. ვილემ ლეოპოლდ კინსკიმ აქ ციხესიმაგრე 1701–1702 წლებში ააშენა. 1836 წლიდან 1948 წლამდე ციხესიმაგრე დობრენიშების ოჯახის საკუთრება იყო.

ღირსშესანიშნაობები
ქალაქის მთავარი ღირსშესანიშნაობა ხოტებორჟის ციხესიმაგრეა. ეს არის ბაროკოს სტილის ნაგებობა იტალიური არქიტექტურის ელემენტებით. დღეს მასში განთავსებულია ქალაქის მუზეუმის ექსპოზიცია. ციხესიმაგრის კომპლექსში შედის წმინდა სამების სამლოცველო და მის გარშემო გაშენებული ინგლისური სტილის პარკი.

ქალაქის მოედანი ნეოკლასიკური სახლებით არის გაფორმებული. ისინი 1832 წლის ხანძრის შედეგად განადგურებული სახლების აღდგენის შემდეგ აშენდა. მოედნის მთავარი ღირსშესანიშნაობაა ყოფილი მერიის შენობა მისი კოშკითა და საათით.

წმინდა იაკობ დიდის ეკლესია XII საუკუნის რომანული სტილის სამლოცველოს ადგილზე აშენდა, ეს ძველი სამლოცველო თვითონ ქალაქზე ძველი იყო. ხშირი ხანძრების შემდეგ ეკლესია მრავალჯერ დაიწვა და აღადგინეს. მისი ამჟამინდელი შენობა 1894–1895 წლებში გოტიკური რესტავრაციის შემდეგაა.

ცნობილი ადამიანი
ფრანტიშეკ სლამა (1850–1917) — მწერალი და პოლიტიკოსი
იგნატ ჰერმანი (1854–1935) — ნოველისტი, სატირისტი და რედაქტორი
ედვინ ბაიერი (1862–1927) — ბოტანიკოსი
ფრიც რიხარდი (1869–1933) — ავსტრიელი მსახიობი და თეატრის რეჟისორი
ბოჰუსლავ შტასტნი (დაბ. 1949) — ჰოკეისტი
ტომაშ ზოჰორნა (დაბ. 1988) — ჰოკეისტი
ჰინეკ ზოჰორნა (დაბ. 1990) — ჰოკეისტი
გაბრიელა კრატოხვილოვა (დაბ. 1990) — მოდელი, მის ჩეხეთი
მატეი ვიდრა (დაბ. 1992) — ფეხბურთელი

დაძმობილებული ქალაქები
 ტიაჩივი, უკრაინა
 ტისაფურედი, უნგრეთი

რესურსები ინტერნეტში

სქოლიო

კატეგორია:ვისოჩინის მხარის ქალაქები